Jólin alls staðar – tónleikar í kirkjum á Akranesi og í Borgarnesi Næstkomandi þriðjudag hefst tónleikaröð undir yfirskriftinni : Jólin alls staðar . Þar munu söngvararnir Greta Salóme , Friðrik Ómar , Heiða Ólafs og Jógvan Hansen heimsækja kirkjur vítt og breitt um landsbyggðina ásamt einvalaliði tónlistarfólks . Þau munu koma víða við og eru nú þegar áætlaðir yfir 20 tónleikar . Efnisskráin er hátíðleg en í senn skemmtileg og því tilvalin fyrir alla fjölskylduna . Auk þeirra koma fram barnakórar frá hverjum stað fyrir sig . Miðaverði er 3.990 krónur . Hér á Vesturlandi eru tvennir tónleikar fyrirhugaðir . Hópurinn verður í Akraneskirkju sunnudaginn 8. desember klukkan 21:00 og Borgarneskirkju mánudaginn 9. desember klukkan 20:00 . „ Miðasala er í fullum gangi á midi.is og hvetjum við fólk til að næla sér í miða í tæka tíð í þeirri kirkju sem því er næst . Einnig er hægt að kaupa miða við innganginn svo framarlega sem ekki sé uppselt , “ segir í tilkynningu frá hópnum .